**Beszámoló a magyar  siklóernyős XC válogatott  2015. évi eredményeiről, munkájáról.**

 Az   évet a   kolumbiai  VB- vel kezdtük.  Két fős  csapattal  vettünk rész  a versenyen . A nívós, erős mezőnyben, Takács Pál és Rácz Balázs  az 56. ill. 57. helyezést szerezte meg.  Ez az eredmény  azt jelenti, hogy a két magyar, nagyjából a mezőny   első  harmadában végzett.

 Sajnos az  év eleji ,  európai versenyeknek , amelyek  a szokásos tavaszi felkészülésünk  alapját adják, nem kedvezett az időjárás. Egymás után maradtak el, vagy  a gyenge időjárás miatt, kevés pontot adtak ezek, az egyébként színvonalas , ígéretes  versenyek.  Pl.  Winter Cup, Alpen Cup….

 Szerencsére  azonban voltak jó versenyek is. Az  év  egyik legjobb eredményét  (9.) Takács Pál érte el a **Monte Grappán**.  Ez az eredmény nagyot lökött az egész csapat  WPRS  helyezésén,   a magyar   válogatott az igen előkelő  9 helyet szerezte meg a világranglistán.

 **A török PWC-n**  ismét Rácz Balázs  és Takács Pál  indult.  Takács Pali itt  is szép eredményt ért  el, így a   csapat  bebiztosíthatta a helyét a világranglistán.

 Ezt követte az **Italian Open,** ahol   az  egész magyar csapat kiválóba szerepelt. meg kell jegyeznem, hogy az utolsó napon Takács Pali és nagy Máté,az  első és második helyezést érte el a az igen  erős mezőny, napi futamában. Összetettben is   jól végeztek a magyarok.  Nagy Máté  5.  Takács Pál  7.  Rácz Balázs 13.  helyet  szerezte meg.   **Ennek köszönhetően  a  magyar válogatott,  a  minden eddiginél jobb  ,  az  igen  figyelemreméltó  8.!!!  helyre  lépett fel  világ siklóernyős nemzetei között.**

 Sajnos, a rossz  időjárás miatt elmaradt év eleji versenyek elmaradt wprs pontjai  miatt,  novemberben  visszacsúsztunk a 9. helyre  a világranglistán.   Ennek ellenére azt gondolom , hogy a magyar siklóernyős  versenyzés minden korábbinál    jobb teljesítményt nyújtott  ebben  az évben.  Külön  kiemelném **Takács Palit, Nagy Mátét  és Rácz Balázst,** akik   eredményeikkel   jó időre megalapozták a magyar siklóernyőzés presztízsét.

 A lányok  közül ,   csak néhányan tudnak  valós  eséllyel és felkészültséggel   részt venni a nemzetközi versenyeken.  **Honti  Adél  és Juhász Katalin**  akik képviselik a hazai színeket a női mezőnyben.

 Az utánpótlás - a példamutató  felnőtt csapat eredményeinek ellenére-  nem mutatott  túlzott lelkesedést és  nem mutatott  fel  eredményeket  sem   az idén.  Passzivitás és   érdektelenség  jellemzi  egyelőre a fiatalabb  generációt.  Egyedül  **Gaskó János**  volt, akire a Serial Cupon felfigyeltem. Fegyelmezett, lelkes,  és  előremutató repülései  remélhetőleg hamarosan   megérnek  és felzárkózhat a felnőtt  csapathoz. **Gaskó János támogatásának kiemelését a 2016. évi szezonban kiemelkedő fontosságúnak tartom!!!**

 2015-12-30. án a magyar siklóernyős XC válogatott WPRS rangsorban szereplő első négy , pontszerző pilótái a következők:

|  |  |  |  |  |
| --- | --- | --- | --- | --- |
| **9** |  [Hungary](http://civlrankings.fai.org/?a=326&ladder_id=3&ranking_date=2015-12-01&nation_id=106&) | 124 | 942.8 | 267.0 - [Pal Takats](http://civlrankings.fai.org/?a=322&person_id=4364)252.5 - [Balazs Racz](http://civlrankings.fai.org/?a=322&person_id=3525)218.6 - [Máté Nagy](http://civlrankings.fai.org/?a=322&person_id=13129)204.7 - [Peter Simonics](http://civlrankings.fai.org/?a=322&person_id=777) |

 **2016- ban Eb lesz Krushevóban**. A hely már jól ismert a magyar pilóták körében , ezért nem tartom fontosnak a megelőző helyszíni felkészülést, de mindenképpen fontos lenne néhány közös felkészülési verseny az egész válogatott keretnek. Erre jó alkalmat nyújthatnának a szokásos , szlovéniai tavaszi versenyek, pl. Winter Cup, Soca Open.

 Ezek a versenyek nem csak azért jók mert közel vannak és relatív kis költséggel megvalósíthatók, hanem azért is mert a kora tavaszi versenyínség miatt , az itt összejövő mezőny a WPRS pontok miatt is kedvező lehet . Nagy szerencsénk, hogy a szomszédos ország, Szlovénia , mindig előkelő helyet foglal el a WPRS rangsorban, így a szlovén mezőny erőssége nagyban emeli ezeknek a közeli versenyeknek a színvonalát.

 **A 2016. évi magyar siklóernyős XC válogatott költségigénye , az előzetes számítás szerint kb. 1,7 mft.**

 A versenynaptár frissítése, és az válogatott keret megbeszélése után erről részletes, tételek szerinti tervet készítek, amit még januárban elküldök a szakmai vezetésnek.

tisztelettel, Simonics Péter

 szövetségi kapitány